बॉक्सिंग छोड़ कर स्ट्राबेरी की खेती में मेडल जीत रहा चेतन वर्मा
गुरदासपुरके नजदीक रणजीत बाग में 2 एकड़ में 5 साल से राकेश वर्मा और उनका 18 वर्षीय बेटे चेतन वर्मा स्ट्राबेरी की सफल खेती कर रहे हैं। चेतन ने बताया कि उनके पिता प्रॉपर्टी डीलर का काम करते थे कि किसी ने उन्हें स्ट्राबेरी की खेती करने का सुझाव दिया तो उन्होंने इस सुझाव पर एक एकड़ में स्ट्राबेरी की खेती और उसमें घाटा हुआ। इसके बाद उनका बेटा जो पटियाला में बॉक्सिंग करता था, आया और पीएयू तथा इंटरनेट से स्ट्राबेरी की खेती की जानकारी प्राप्त कर खेती को दुबारा शुरू किया और अब वे स्ट्रबेरी की सफल खेती कर रहे हैं।
उन्होंने बताया कि इस समय 2 एकड़ में 80 हजार पौधे लगाए हैं और इससे उन्हें सालाना 9 लाख रुपए के लगभग आमदन हो जाती है। इसके साथ ही वे स्ट्राबेरी स्कैवश बना बेच चुके हैं, इस बार वे स्ट्राबेरी दही बनाएंगे और फिर स्ट्राबेरी बर्फी बनाकर बचेंगे। 6 महीने स्ट्राबेरी की खेती करने के बाद वे उन खेतों में मिर्च उगा कर बेचते हैं।
चेतन ने बताया कि स्ट्राबेरी का फल एंटी-ऑक्सीडेंट होने के कारण दिल और कैंसर के रोगियों, गर्भवती महिलाओं के लिए लाभदायक है। स्ट्राबेरी की खेती सितंबर-अक्टूबर से शुरू होती है। फरवरी अंत तक फल लगना शुरू हो जाता है। इसके पकने के मौके 25 से 30 डिग्री तापमान चाहिए जो उस समय उपयुक्त होता है। एक पौधे को 15 के करीब फल लग जाते हैं। एक पौधा तीन बार फल देता है और 200 ग्राम से एक किलोग्राम फल देता है। एक पौधा 30 से 50 रुपए तक उत्पादक को लाभ दे सकता है। इसकी पैदावार के लिए रेतली जमीन बढ़िया रहती है। भूमि का पीएच लेवल 6 से 7 तक होना चाहिए। उनकी ओर से पैदा की जा रही स्ट्राबेरी को गुरदासपुर, पठानकोट जिलों के अलावा जम्मू में बेचा जा रहा है।
स्ट्राबेरी के काश्तकार राकेश वर्मा का कहना है कि यदि पंजाब सरकार इस क्षेत्र में कांट्रेक्ट बेस पर किसानों से स्ट्राबेरी की काश्त करवाई जाए और सरकार क्षेत्र में एक स्ट्राबेरी जूस के लिए यूनिट स्थापित करे तो प्रदेश के लोगों को रोजगार मिलने के साथ-साथ पंजाब स्ट्राबेरी हब के तौर पर विकसित हो सकता है। उन्होंने इस संबंधी मुख्यमंत्री परकाश सिंह बादल से भी विचार-विमर्श किया है। मुख्यमंत्री परकाश सिंह बादल ने उनसे प्रोजेक्ट की रिपोर्ट मांगी है जो वह तैयार करने में लगे हैं और थोड़े ही दिन में मुख्यमंत्री को सौंप देंगे। राकेश वर्मा ने बताया कि स्ट्राबेरी की काश्त में सफलता प्राप्त करने के बाद अब उनका बेटा चेतन शर्मा लोगों को इसकी खेती करने के फ्री में जानकारी उपलब्ध करवा रहा है।
hin_Deva hin_Deva hin_Deva hin_Deva hin_Deva